Hvordan soveposen skal vaskes afhænger af soveposens materiale. Når du skal vaske en sovepose, er det derfor vigtigt at tjekke vaskeanvisningen på soveposen. Hvor nogle soveposer godt kan tåle maskinvask og tørretumbling, skal andre soveposer vaskes i hånden og lufttørre. Vær opmærksom på at vask kan mindske soveposens isoleringsevne en smule. Overvej derfor om du kan nøjes med at lufte soveposen godt igennem eller fjerne eventuelle pletter med en fugtig klud.